
Búvársport tájépítészeti vonatkozásai

A búvárkodás, mint technikai sportág szépsége számomra, hogy a búvár megismerhet
természetes élőhelyeket vagy ember alkotta műtárgyakat. Annak ellenére, hogy a
merülőhelyeknek környezetvédelmi és rehabilitációs szerepe is van, ezen téma tájépítészeti
szempontból eddig hazánkban kevéssé kutatott és ezért szakdolgozatom hiánypótló
kutatásnak szánom.
Magyarországon jelenleg nagyon kevés szakirodalom foglalkozik merülőhelyek
kijelölésével és tervezésével, pedig a rekreációsbúvárkodás növekvő népszerűsége
véleményem szerint indokolná ezt. A sport terjedése miatt a jelenlegi hazai merülőhelyek
intenzív használatnak vannak kitéve, így van igény újak kialakítására. Eddigi, a
búvárkodásban szerzett tapasztalataim alapján számos bányató lehetne alkalmas
tájrehabilitáció és megfelelő kialakítás után merülőhelynek. Ennek oka, hogy ezen
víztestekben a látótávolság és a mélység is megfelelő, így munkámban az erre alkalmas
helyszíneket is szeretném feltérképezni és bemutatni.



